ચીનની આ UC ન્યૂઝ એપ પોતાના સમાચારોમાં ક્યારે પણ ભારતનો પૂરો નકશો બતાવતી નથી. જમ્મુ-કાશ્મીરને ભારતના નકશામાં બતાવતી નથી. કેટલાય વાચકોએ આ અંગે વિરોધ પણ નોંધાવ્યો છે. પરંતુ UC બ્રાઉઝર પર તેનો કોઈ જ પ્રભાવ પડ્યો નથી. ચીને પોતાની આ એપ પર ભારત વિરુદ્ધ લખવાની ખુલ્લી છૂટ આપી છે. ચીન પાકિસ્તાનના ન્યૂઝ વખતે જે સંયમ દાખવવામાં આવે છે તે ભારત સંબંધિત ન્યૂઝમાં દેખાતો નથી. ભારતમાં કોમી વેમનસ્ય ફેલાય તેવા ન્યૂઝની અહીં ભરમાર જોવા મળે છે. આમ ભારત વિરુદ્ધ ચીન UC ન્યૂઝ મારફતે મોટુ ષડયંત્ર કરી રહ્યું છે તે માનવાનાં પૂરતાં કારણો છે. ખૂબ મોડું થઈ જાય એ પહેલાં સરકારે UC ન્યૂઝ એપ અંગે સાવધાન થઈ જવાની જરૂર છે. ઇન્ટરનેટ અને મોબાઈલ પ્રેમી ભારતીય નાગરિકો અને ખાસ કરીને યુવા પેઢીએ ચીનના આ ષડયંત્ર અંગે જાગૃત થઈ જવાની જર છે. નહિ તો બની શકે કે આપણા દેશમાં સરકાર કોઈ એક પક્ષ કે ગઠબંધન-મહાગઠબંધનનું હોય, પરંતુ તેનું સંચાલન બેઇજિંગ કે ઇસ્લામાબાદથી થઈ રહ્યું હોય.